L'Ajuntament de Gandia convoca les assemblees de ratificació per a la constitució de les Entitats de Gestió i Modernització dels polígons Alcodar i Benieto
09 desembre 2024

## L'Ajuntament de Gandia convoca les assemblees de ratificació per a la constitució de les Entitats de Gestió i Modernització dels polígons Alcodar i Benieto09 desembre 2024Última actualització: 09 desembre 2024

![](../gestion/img/59a6c4a3ffc1e3df0731516c38d2847bcfc0565f68dcac5c9cef1e30c2141b9a.jpg)  
  

El Ple de la Corporació Municipal va aprovar el passat 25 d'octubre, per unanimitat i de manera provisional, la constitució de les Entitats de Gestió i Modernització per a les àrees industrials d'Alcodar i Benieto de la ciutat de Gandia.

  
Aquesta aprovació plenària es va produir després que l'Associació d'Empresaris de la Safor (AESAFOR) i l'Associació d'Empresaris Ciutat del Transport (AECIT) sol·licitaren al consistori l'autorització per posar en marxa el procés per constituir-se com a Entitats de Gestió i Modernització (EGM).

  
Les EGM tenen com a objectiu oferir a les empreses ubicades a les àrees industrials, major capacitat de gestió i de generar recursos que permeten la prestació de serveis major qualitat i valor afegit. Són entitats de caràcter no lucratiu que actuen com a col·laboradores de l'administració, ja que depenen funcionalment de l'ajuntament i desenvolupen tasques administratives. Tot i que la seua funció és pública, tenen una base constitutiva privada, ja que es componen principalment de persones titulars de l'àrea industrial.

  
D'aquesta manera, la primera de les reunions se celebrarà el 13 de desembre a partir de les 12 hores a les instal·lacions de l'empresa Recambios Gandia (Av. Benieto, núm. 8, Polígon Benieto), mentre que la segona tindrà lloc el 16 de desembre a la seu de l'Associació AESAFOR (Polígon Industrial Alcodar, Edifici Mercat). En tots dos casos les persones titulars de drets i béns de les dues àrees industrials hauran de ratificar la constitució com a Entitats de Gestió i Modernització amb el vot favorable del 51%.

  
En tots dos casos, l'ordre del dia serà el següent:

1.- Acord sobre la voluntat de constitució de l'Entitat de Gestió i Modernització (EGM), conforme la Llei 14/2018 de 5 de juny de gestió, modernització i promoció de les àrees industrials de la Comunitat Valenciana i els documents de formalització de la mateixa : projecte de Conveni de Col·laboració entre l'Excm. Ajuntament de Gandia i l'Entitat de Gestió i Modernització (EGM), projecte d'Estatuts que regiran el funcionament de l'EGM i el Pla Inicial d'Actuació de l'EGM.

2.- Aprovació del nomenament de càrrecs de Junta Directiva de lEntitat de Gestió i Modernització (EGM).

  
Les persones convocades podran accedir al contingut íntegre dels documents als enllaços del portal electrònic de l'Excm. Ajuntament de Gandia:

\- EGM Alcodar Gandia: [https://shorturl.at/RwYHK](https://shorturl.at/RwYHK)

\- EGM Benieto Gandia: [https://shorturl.at/rGDA6](https://shorturl.at/rGDA6)

[Twittear](https://twitter.com/share)